|  |  |
| --- | --- |
|  | **РЕПУБЛИКА БЪЛГАРИЯ**  Министерство на здравеопазването  Регионална здравна инспекция-Добрич  **ИНФОРМАЦИЯ ЗА ОБЩЕСТВЕНОСТТА**  **Относно: Грипна епидемия в област Добрич** |

Регионална здравна инспекция- Добрич **продължава** грипната епидемия в община Добрич - град и община Балчик **и отменя** грипната епидемия на територията на община Ген. Тошево, считано от 06.02.2020г.

Ежедневният надзор над грипа и острите респираторни заболявания показва спад спрямо стойностите, при които беше обявена епидемията и тенденция за рязко повишаване на заболяемостта и повишено търсене на медицинска помощ поради грип и / или ОРЗ за първите два дни на настоящата седмица.

* при обявяването на грипната епидемия - 165 заболели от ОРЗ, заболяемост 197,37%оо.
* за периода 27.01-02.02.2020г. - 116 заболели от ОРЗ, заболяемост 138,76%оо
* само за 03-04.02.2020г. в сентинелно наблюдаваните практики за първична медицинска помощ са регистрирани 83 заболели, заболяемост 99,28%оо.

В общините Добрич и Балчик се запазва броя на лицата, търсещи медицинска помощ в амбулаториите на общопрактикуващите лекари поради симптоми на остри респираторни заболявания и грип. Боледуват лица от всички възрасти. По данни на ОПЛ броят на усложненията също нараства.

В общините Добрич и Балчик остават в сила разпоредените ограничителни мерки в лечебните заведения, касаещи профилактичните и плановите дейности.

Спират се:

* детските и женските консултации;
* профилактичните прегледи;
* профилактичните имунизации;
* плановата оперативна дейност;
* свижданията в лечебните заведения.

На Регионалното управление на образованието - Добрич е предписано създаване на организация за **преустановяване на учебните занятия на 06.02.2020г. и на 07.02.2020г. в общини Добрич и Балчик и възстановяване на учебните занятия в община Генерал Тошево**.

Детските заведения не преустановяват работата си. Медицинските специалисти с помощта на учителите провеждат ежедневен филтър. Откритите болни деца се връщат по домовете. Заболелите лица от персонала на детските заведения не се допускат на работа.

С уважение,

